Ziqhubeka Zisidla Luklubhu Intatheli Laloba Uhulumende Ebezithembise Ububelo
Intatheli zithi uhulumende ulokhu engakavumeli amaphepha azimeleyo laloba ethembise ukwenza lokhu njalo zithi lokhu zihlukuluzwa
Laloba inkokheli kahulumende womanyano ivumelene ekusungulweni kukahulumende lo ukuthi kuvulwe amaphephandaba lemisakazo emitsha ezimeleyo eZimbabwe, lokhu akukenzakali njalo intathelizindaba zithi uhulumende ukhanya engazimiselanga ukugcwalisa izethembiso zakhe. Uhulumende womanyano lo phakathi kweZanu PF leMDC sele nyanga phoseezintathu esebenza, kodwa akula lutho olukhomba ukuthi uzimisele ukulungisisa konke okuphathelanelokwethulwa kwezindaba ngokukhululekileyo. Umsekeli kamgcinisihlalowenhlanganiso ekhankasela ukwethulwa kwezindaba ngokukhululekileyo, iMedia Institutefor Southern Africa (MISA-Zimbabwe), uMnu Njabulo Ncube, uthi kuyadanisa ukuthi akukabilamaphephandaba asivuliwe kanye lemisakazo. Ngalokhu uNcube uthi intathelizindaba zeZimbabwe azilalutho lokuthakazelela ngoNkwenkwezi mhlaka 3, okulilanga lokuthakazelela umsebenzi wentatheli emhlabeni jikelele ele World Press Freedom day. UNcube uthi okunye okudanisayo yikuthi kulentathelizindaba ezimeleyo ethatha imfanekiso edingwa ngamapholisa uShadreck Manyere. UManyere ubebotshwe ndawonye labasekeli beMDC abathi ukisimusi Dhlamini kanye loGhandi Mdzingwa ekuqaliseni komnyaka besetheswa icala lokufuna ukugenqula uhulumende kaMongameli Mugabe. Abathathu laba bakhululwe kumaviki ambalwa edluleyo, kodwa amapholisa abikwa semdinga njalo. UDhlamini loMudzingwa babotshwe kunsuku ezedluleyo njalo basezandleni zamapholisa laloba nje besesibhedlela lapho abelatsha khona amanxeba abawathole ngokuhlukuluzwa ngamapholisa besesitokisini. Inhlanganiso yeNational Association of Black Journalists, exhile kweleMelika ibike ngoLwesine ukuthi sinikeze uManyere umvuzongokwenza umsebenzi wakhe engelakwesaba. Umsekeli kamgcinisihlalo weMISA, uNjabulo Ncube utshele intathelizindabayeStudio 7 uGibbs Dube ukuthi kusakude phambili ukuthi amaphephandabalemisakazo ezimele yodwa ivulwe kweleZimbabwe.